(પ્રતિનિધિ) અમદાવાદ : અમદાવાદ શહેરમાં છેલ્લા ઘણા સમયથી છેતરપીંડીની ઘટનાઓ વધવા લાગી છે ખાસ કરીને ઉધારમાં માલ લીધા બાદ નાણાંની ચુકવણી નહી કરવાની ઘટનાઓ ખૂબ જ વધી ગઈ છે જેના પરિણામે ખાસ કરીને કાપડ મહાજનના વહેપારીઓએ ઉધારમાં કાપડ આપવાનું બંધ કરી દીધું છે અને જુની ઉઘરાણી શરૂ કરી છે આ  પરિસ્થિતિમાં  શહેરના ખાડીયા વિસ્તારમાં છેતરપીંડીની ચોંકાવનારી ઘટના ઘટી છે જેમાં માલિકે રૂપિયા આપી નોકરને ચાંદી ખરીદવા મોકલ્યો હતો પરંતુ નોકર રોકડ રૂપિયા લઈ ફરાર થઈ જતા તેના વિરૂધ્ધ ખાડીયા પોલીસ સ્ટેશનમાં ફરિયાદ નોંધાવવામાં આવી છે જેના આધારે પોલીસે વિશ્વાસઘાત અને છેતરપીંડીનો ગુનો દાખલ કરી નોકરની શોધખોળ શરૂ કરી છે.